**MENTORI ÖSZTÖNDÍJSZERZŐDÉS**

**Útravaló Ösztöndíjprogram**

**Út a szakmához alprogram**

**(UTR-16-USZ)**

**2016/2017. tanév**

amely létrejött egyrészről

|  |  |
| --- | --- |
| **Köznevelési intézmény neve:** |  |
| székhelye: |  |
| adószáma: |  |
| OM nyilvántartási száma: |  |
| képviselője: |  |

mint támogató (a továbbiakban: Köznevelési intézmény)

másrészről

|  |  |
| --- | --- |
| **Mentor neve**: |  |
| születési helye, ideje: |  |
| adóazonosító jele: |  |
| lakóhelye vagy tartózkodási helye: |  |
| számlavezető bank neve: |  |
| fizetési számlaszáma: |  |

mint mentor (a továbbiakban: Mentor vagy Ösztöndíjas)

(a Köznevelési intézmény és az Ösztöndíjas a továbbiakban együtt: Szerződő felek) között az alulírott helyen és napon az alábbi feltételekkel:

**I. A támogatás előzménye és célja**

1.1. A Szerződő felek rögzítik, hogy az Útravaló Ösztöndíjprogramról szóló 152/2005. (VIII. 2.) Korm. rendelet (a továbbiakban: az Útravaló Ösztöndíjrendelet) 1. §-ának (3) bekezdése értelmében az Ösztöndíjprogram céljának megvalósulását az ösztöndíjban részesülő tanulók köznevelési intézményei és mentorok segítik.

1.2. Kedvezményezett tudomásul veszi, hogy amennyiben a korábban esélyteremtő ösztöndíjban részesült tanuló és mentora a soron következő tanévben együtt és ugyanabban az alprogramban folytatni kívánják az ösztöndíjas jogviszonyt, az Útravaló Ösztöndíjrendelet 9. §-ának (5) bekezdése értelmében új pályázatot nem kell benyújtaniuk: az ösztöndíjas jogviszony fenntartására vonatkozó szándékukat írásban jelzik a Köznevelési Intézmény felé (a szándéknyilatkozatok a továbbiakban: támogatási igények).

1.3. A támogatási igények előterjesztésének időpontjában a tanulók és mentoraik egyidejűleg nyilatkoznak arról is, hogy a korábbi pályázatban hivatkozott – az ösztöndíjas jogviszony alapjául szolgáló – feltételek a jogviszony létrejöttekor hatályos vagy a nyilatkozat megtételekor hatályos szabályozás alapján továbbra is fennállnak.

1.4. Továbbfutási szándékot az a tanuló és mentora (a továbbiakban: pályázó) nyújthatott be, akik tanulói és mentori jogviszonyban állnak a Köznevelési intézménnyel.

1.5. Szerződő felek megállapítják, a Köznevelési intézmény a támogatási igényt rögzítette a Fejlesztéspolitikai Adatbázis és Információs Központi Rendszer (FAIR) felületen, melyet a Támogatáskezelő <<pályázati azonosító>> pályázati azonosító számon nyilvántartásba vett.

A Támogató a támogatási igényt elbírálta, és támogatási döntésének megfelelően a Mentort ösztöndíjban részesítette (a továbbiakban: ösztöndíj).

1.6. Az Útravaló Ösztöndíjprogramban a mentor ösztöndíjban részesül, amelynek összege 7.000,- Ft (azaz hétezer forint) mentorált tanulónként havonta.

1.7. A Lebonyolító és a Köznevelési intézmény (vagy annak fenntartója) között ………………………. napján …………………………. szerződésszámon támogatási szerződés jött létre, mely alapján a felek megállapodtak abban, hogy a Lebonyolító a támogatási összeget átutalja a Kedvezményezett részére.

A Kedvezményezett ösztöndíjszerződést köt a Mentorral az ösztöndíj kifizetése céljából. A Szerződő felek megállapítják, hogy jelen Ösztöndíjszerződés célja az ösztöndíj kifizetése és felhasználási feltételeinek megállapítása.

**II. Az ösztöndíj forrás és kifizetése**

2.1. A támogatás forrását a Magyarország 2016. évi központi költségvetéséről szóló 2015. évi C. törvény 1. számú melléklete, XX. Emberi Erőforrások Minisztériuma fejezet, 20. cím, 59. alcím, 7. jogcímcsoport „Roma ösztöndíjprogramok” fejezeti kezelésű előirányzatán rendelkezésre álló keretösszeg biztosítja.

2.2. A Köznevelési intézmény vállalja, hogy az Ösztöndíjas számára a Lebonyolítóval megkötött Támogatási szerződés alapján a 2016. szeptember 1-től 2017. június 30-ig terjedő időszakban nyújtott mentori tevékenység ellátásához 10 havi, összesen..................,-Ft ösztöndíjat nyújt.

2.3. A támogatás felhasználásának kezdő időpontja 2016. szeptember 1. záró időpontja: 2017. június 30.

2.4. Az ösztöndíj a személyi jövedelemadóról szóló 1995. évi CXVII. törvény 1. számú mellékletének 4.16. pontja szerint adómentes bevételnek minősül.

2.5. A Köznevelési intézménynek lehetősége van a mentori ösztöndíj egy összegű kifizetésére (a számlára érkezést követő 15 napon belül), vagy több részletben történő kifizetésére is. A mentor, amennyiben a támogatás átutalását kéri, a jelen szerződéshez csatolja a fizetési számla szerződésének másolatát vagy a számlaigazolást arra a fizetési számlára vonatkozóan, amelyre a mentori ösztöndíj utalását kéri.

2.6. Kifizetés ütemezése

1. Egy összegben az összeg rendelkezésre állását követő 15 napon belül: ………………………. Ft
2. Részletekben alábbi bontás szerint:

|  |  |  |
| --- | --- | --- |
| Sorszám | Kifizetés dátuma | Összeg |
| 1. részlet |  |  |
|  |  |  |
|  |  |  |

**III. Az Ösztöndíjas jogai és kötelezettségei**

3.1. A Köznevelési intézmény vállalja, hogy a Mentor által mentorált tanuló számára a 2016/2017. tanévben mentori támogatást biztosít. A mentori támogatás keretében a mentor köteles az általa mentorált tanuló felkészítésével foglalkozni. A mentori támogatás tanórán kívüli egyéni vagy csoportos foglalkozás keretében történhet. A mentor által nyújtott támogatások körét az Útravaló Ösztöndíjrendelet rögzíti.

3.2. Az Ösztöndíjas tudomásul veszi, hogy amennyiben a Köznevelési intézmény alkalmazásában áll, úgy mentori feladatait a nemzeti köznevelésről szóló 2011. évi CXC. törvényben meghatározott munkaköri feladatain felül köteles ellátni.

3.3. Az Ösztöndíjas kötelezettséget vállal arra, hogy az általa mentorált tanulóval és szüleivel egyeztetve egyéni fejlesztési tervet készít, ennek alapján a mentor az osztályfőnök és az érintett pedagógusok bevonásával legalább háromhavonta értékeli a tanuló haladását, fejlődését, illetve az ezeket hátráltató okokat. Az értékelésre meghívja a tanuló szülőjét, a tanulót, indokolt esetben a gyermekjóléti szolgálat, a gyámhatóság, illetve a nevelési tanácsadó képviselőjét. Az értékelés eredményét – kitérve az értékelésen résztvevők észrevételeire is – az egyéni előrehaladási naplóban írásban is rögzíti.

3.4. Az Ösztöndíjas kötelezettséget vállal arra, hogy az ösztöndíjas időszak alatt a mentorált tanuló tanulmányi előmenetelének nyomon követését, valamint a mentorálás során alkalmazott pedagógiai eszközök hatékonyságának vizsgálatát lehetővé tevő – tanulónként eltérő tartalmú – egyéni előrehaladási naplót vezet. Az egyéni előrehaladási naplót a Lebonyolító által előre megadott formátumban és tartalmi elemekkel készíti el.

3.5. Az Ösztöndíjas kötelezettséget vállal arra, hogy a tanév rendjéről szóló miniszteri rendeletben meghatározott tanítási szünetek kivételével rendszeresen és személyesen kapcsolatot tart az általa mentorált tanulóval, ezen belül legalább heti 2 órában – önállóan vagy több tanuló esetén maximum 5 fős csoportban – a mentorált tanuló felkészítésével foglalkozik, amely foglalkozásokat folyamatosan dokumentálja a tanulóról vezetett egyéni előrehaladási naplóban.

3.6. Az Ösztöndíjas kötelezettséget vállal arra, hogy rendszeresen személyesen kapcsolatot tart az osztályfőnökkel, illetve szükség esetén a szaktanárokkal.

3.7. Az Ösztöndíjas kötelezettséget vállal arra, hogy családlátogatáson vesz részt a tanév során minimum egy alkalommal.

3.8. Az Ösztöndíjas vállalja, hogy segítséget nyújt az általa mentorált tanulónak, illetve szüleinek az adóazonosító jel igénylése során, amennyiben a tanuló nem rendelkezik adóazonosító jellel.

**IV. Az ösztöndíj felhasználásának szabályai**

4.1. Az Ösztöndíjas mentor tudomásul veszi, hogy az általa mentorált tanulónak jogában áll a hatályos jogszabályi előírásoknak megfelelően másik köznevelési intézménynél tanulói jogviszonyt létesítenie. Az intézményváltás esetén az tanuló jogviszonya akkor marad fenn, ha az intézményváltástól számított harminc napon belül megnevezi a Lebonyolítónak azt a köznevelési intézményt, amellyel tanulói jogviszonyt létesített, és az új köznevelési intézmény (állami fenntartású intézmény esetében az állami intézményfenntartó központ) nyilatkozik arról, hogy vállalja az Útravaló Ösztöndíjrendeletben meghatározott feladatok ellátását. Annak a köznevelési intézménynek, amellyel a tanuló korábban tanulói jogviszonyban állt, írásban tájékoztatnia kell a Tanulót az ösztöndíjas jogviszony fennmaradásának feltételeiről, a figyelmeztetés megtörténtét nyilatkozatban kell rögzíteni.

4.2. Az Ösztöndíjas mentor tudomásul veszi, hogy az általa mentorált tanuló az ösztöndíjszerződés megkötését megelőzően és az ösztöndíjas jogviszony időtartama alatt az adott tanévben indokolt esetben két alkalommal mentorváltást kezdeményezhet a Lebonyolító részére címzett nyilatkozattal. A mentorváltás feltétele, hogy annak a Tanuló vagy törvényes képviselője általi írásban indokolt kezdeményezésével egyidejűleg a Tanuló által választott új mentor kérelmet nyújtson be az Útravaló Ösztöndíjrendeletben előírt formában, valamint, hogy a mentorként pályázó személy megfeleljen a mentorokra előírt feltételeknek. Amennyiben a Lebonyolító a mentorváltást engedélyezi, erről értesíti a Tanuló köznevelési intézményét, hogy az kezdeményezze a tanuló korábbi mentorával kötött ösztöndíjszerződés megszüntetését és a tanulóval kötött ösztöndíjszerződés módosítását.

4.3. Az Ösztöndíjas haladéktalanul köteles bejelenteni a Köznevelési intézménynek az olyan személyes adatokban bekövetkezett változást, amely az Ösztöndíjszerződést, az ösztöndíjra való jogosultságot érinti.

4.4. Az Ösztöndíjas haladéktalanul köteles visszafizetni a Köznevelési intézménynek a kapott támogatás azon részét, amelyre nem jogosult.

4.5. Az Ösztöndíjas tudomásul veszi, hogy a Lebonyolító jogosult a Köznevelési intézmény által készített záró beszámolóban közölt adatok alapján visszafizetési kötelezettséget megállapítani a támogatás egész összegére vagy annak arányos részére. Az Ösztöndíjas tudomásul veszi, hogy a jogosulatlanul igénybe vett költségvetési támogatás összegét az államháztartásról szóló CXCV. törvény (a továbbiakban: Áht.) 53/A. §-ának (2) bekezdése értelmében ügyleti, késedelem esetén késedelmi kamattal növelt mértékben köteles visszafizetni a Lebonyolító részére. Az Ávr.98.§ (4) bekezdés értelmében az ügyleti kamat mértéke a jegybanki alapkamat kétszerese; a késedelmi kamat mértéke a késedelemmel érintett naptári félév első napján érvényes jegybanki alapkamat. Az ügyleti kamat számításakor a visszaköveteléssel, a késedelmi kamat számításakor a késedelemmel érintett naptári félév első napján érvényes jegybanki alapkamat irányadó az adott naptári félév teljes idejére. Az ügyleti kamat számításának kezdő időpontja a költségvetési támogatás folyósításának napja, utolsó napja a visszafizetési kötelezettség teljesítésének napja; a késedelmi kamat számításának kezdő időpontja a kötelezett késedelembe esésének napja, utolsó napja a visszafizetési kötelezettség teljesítésének napja.

**V. Vegyes rendelkezések**

5.1. A Köznevelési intézmény (állami fenntartású intézmény esetében az állami intézményfenntartó központ) köteles a tanulóval megkötött ösztöndíjszerződést egyoldalúan megszünteti, amennyiben az Ösztöndíjas tekintetében az ösztöndíjra való jogosultság valamely feltétele megszűnik a szociális rászorultságot alátámasztó feltételek kivételével, haladéktalanul, de legkésőbb a tudomásszerzéstől számított 8 napon belül. A megszűntetés tényéről a Köznevelési intézmény a Lebonyolítót 8 munkanapon belül értesíteni köteles. A Köznevelési intézmény (állami fenntartású intézmény esetében az állami intézményfenntartó központ) az Ösztöndíjszerződést azon hónap utolsó napjával szünteti meg, amely hónapban az ösztöndíjra való jogosultság feltétele megszűnik.

5.2. A Szerződő felek tudomásul veszik, hogy az ösztöndíjas jogviszony fennállását nem érinti, amennyiben az Útravaló Ösztöndíjrendelet 3. §-ának (1) bekezdésében meghatározott, a szociális rászorultságot alátámasztó valamely feltétel megszűnik az ösztöndíjas jogviszony időtartama alatt.

5.3. A Szerződő felek tudomásul veszik, hogy a Köznevelési intézmény (állami fenntartású intézmény esetében az állami intézményfenntartó központ) a tanulóval az ösztöndíjszerződést nem köti meg, amennyiben a tanuló vagy a mentor tekintetében az ösztöndíjra való jogosultság valamely feltétele az ösztöndíjas jogviszony létrejöttét megelőzően szűnik meg. Amennyiben az ösztöndíjasokkal szerződő fél nem a lebonyolító szerv, akkor a szerződéskötés elmaradásáról a lebonyolító szervet 8 munkanapon belül értesíti.

5.4. Az Ösztöndíjas tudomásul veszi, hogy esélyteremtő ösztöndíjak esetében az állami fenntartású intézménnyel tanulói jogviszonyban álló tanulók egyéni fejlesztési terveit és az előrehaladási naplókat az illetékes tankerületnek a pályázati időszakban legalább egyszer ellenőrizni kell. A Mentort az ellenőrzésről annak megkezdése előtt öt nappal értesíteni kell. A tankerület az ellenőrzés során tett megállapításait a szakmai beszámolóhoz csatolva továbbítja a Lebonyolítónak.

5.5. Az Ösztöndíjas mentor tudomásul veszi, hogy a támogatás felhasználásáról és a pályázat megvalósításáról a Köznevelési intézmény − állami fenntartású intézmények esetében a fenntartó − a tanév végén záró beszámolót köteles készíteni a támogatási szerződésben, valamint az „Útmutató a záró beszámoló elkészítéséhez” dokumentumban meghatározott módon és határidőig. Az állami intézményfenntartó központ a beszámolójához csatolja a tankerület által az egyéni fejlesztési tervek és az előrehaladási naplók ellenőrzésének megállapításait is. A tankerület ellenőrzi, hogy az egyéni fejlesztési tervben megfogalmazott fejlesztési célok relevánsak-e az ott megfogalmazott tanulói sajátosságok alapján, illetve hogy a fejlesztési célok megvalósítását mennyire segíti elő az egyéni haladási naplóban tükröződő szakmai tevékenység.

5.6. Az Ösztöndíjas az Ösztöndíjszerződésben foglaltak teljesítése céljából az Ösztöndíjszerződés aláírásával hozzájárul, hogy Köznevelési intézmény és a Lebonyolító a személyes adatait a szerződésben meghatározottak szerint kezelje.

**VI. Záró rendelkezések**

6.1. A jelen Ösztöndíjszerződés érvényességének feltétele az Ösztöndíjas adatainak hiánytalan kitöltése. A Mentor tudomásul veszi, hogy a kiskorú vagy egyébként cselekvőképtelen vagy korlátozottan cselekvőképes mentorált tanuló esetében a támogatási igény érvényességének feltétele a tanuló törvényes képviselőjének írásbeli hozzájárulása a tanulónak az Ösztöndíjprogramban való részvételéhez.

6.2. A jelen Ösztöndíjszerződésben nem, vagy nem kellő részletességgel szabályozott kérdések tekintetében a magyar jog – elsősorban az ÁSZF, a Ptk., az Áht., az Ávr., az Útravaló Ösztöndíjrendelet és az 58/2015. (XII. 30.) EMMI rendelet – szabályai az irányadóak.

6.3. A jelen Ösztöndíjszerződést érintő bármely módosításról a felek írásban kötelesek megállapodni, a szóbeli megállapodás érvénytelen. Az így létrejövő szerződésmódosítást csatolni kell az eredeti szerződéshez.

6.4. Az Ösztöndíjas köteles minden szükséges felvilágosítást és egyéb segítséget megadni a Köznevelési intézmény részére, a Támogató és a Lebonyolító, továbbá egyéb ellenőrzésre jogosult szervek információigénye, ellenőrzése, monitoring és audit tevékenységének elősegítése érdekében.

6.5. Ha a jelen Ösztöndíjszerződéssel kapcsolatos bármilyen vitás kérdés esetén nem lehetséges a szerződő felek kétoldalú megegyezése, kizárólag a Köznevelési intézmény székhelye szerint illetékes járási bíróság jogosult a döntéshozatalra.

6.6. Szerződő felek a jelen ösztöndíjszerződést elolvasták, megértették, és mint akaratukkal mindenben megegyezőt, jóváhagyólag írták alá. Jelen Ösztöndíjszerződés 2db eredeti, egymással teljes egészében megegyező példányban készült, amelyből 1 db a Köznevelési intézménynél, 1 db az Ösztöndíjasnál marad.

|  |  |
| --- | --- |
| Keltezés: 201…………………………………  …………………………………..  **Mentor aláírása** | Keltezés: 201…………………………………  ……………………………………..  **Köznevelési intézmény** |